Príloha č. 1 k Rozhodnutiu č.: **277/R/22-S**

**PÍSOMNÁ INFORMÁCIA PRE POUŽÍVATEĽA**

**Názov vet. prípravku:**

**eSHa 2000**

**Zloženie:**

1 ml obsahuje: etakridín laktát 6,3 mg, Cu2+ 3,2 mg, metyloranž 0,26 mg, proflavín 1 mg vo vodnom roztoku.

**Popis vet. prípravku:**

Číra tmavočervená kvapalina

**Druh a kategória zvierat:**

Tropické akváriové ryby.

**Charakteristika:**

Veterinárny prípravok určený na aplikáciu do akváriovej vody. Prípravok eSHa 2000 napomáha pri ošetrení rýb s príznakmi plesňových a bakteriálnych infekcií a prispieva k zlepšeniu stavu rýb, u ktorých sa vyskytli vonkajšie parazity. Veľkou prednosťou prípravku je schopnosť pomôcť zahojiť poranenia a ochrániť kožné vrstvy. Výhodou je, že prípravok eSHa 2000 má široké spektrum použitia a napomáha k lepšiemu welfare rýb pri výskyte choroboplodných organizmov a nepriaznivých podmienok ako sú: plesne (biele alebo slabo sivé „chumáče“, či chumáčiky objavujúce sa okolo ústneho otvoru, plutiev alebo na tele), parazitárne prvoky (lokálne odfarbenie kože, zákaly plutiev, otieranie sa o rastliny, dekorácie či piesok), vredovitosť a otvorené poranenia, infekčná vodnatieľka, problémy so žiabrami, problémy s pohyblivosťou, začervenanie plutiev atď..

**Dávkovanie:**

Štandardná dávka (na 100 litrov):

1. deň: 25 kvapiek
2. deň: 12 kvapiek
3. deň: 12 kvapiek

**Na zníženie rizika:** dávka 25 kvapiek na 100 litrov vody pri zakúpení nových rýb alebo rastlín, rovnaké dávkovanie je vhodné pri transporte rýb.

**Extra silné dávkovanie:** Dávkovanie sa môže zdvojnásobiť po dobu troch dní vo veľmi ťažkých prípadoch a najmä proti zaplesneniu ikier. V niektorých prípadoch je dobré pokračovať po dlhšie obdobie v dávkovaní uvedenom pre druhý a tretí deň.

**Dávkovanie vo veľmi mäkkej vode:** V mäkkej vode (nízky obsah uhličitanov) sa štandardné dávkovanie zvýši. Ak je dGH menšia ako 4°, potom sa dávkovanie po dobu troch dní zdvojnásobí oproti štandardnému dávkovaniu.

V prípade neočakávaných komplikácií vykonajte čiastočnú výmenu vody a kontaktujte Vášho predajcu. Jedna fľaštička prípravku eSHa 2000 obsahuje 20 ml a stačí na trojdňovú kúru pre 800 litrov vody.

**Aké iné opatrenia je potrebné dodržiavať pri aplikácii veterinárneho prípravku?**

**Výmena vody?**

Obvykle nie je nutné vykonávať výmenu vody pred alebo po použití prípravku eSHa 2000. Avšak existuje niekoľko výnimiek:

1. V prípade zlej kvality vody.
2. Ak sa blíži termín pravidelnej výmeny vody.
3. Ak používate nejaký iný kondicionér vody.
4. Ak ste práve použili alebo používate iné prípravky.

**Filtrácia?**

Môžete pokračovať s filtráciou cez neadsorbujúce materiály, ako sú filtračná vata, piesok, štrk atď.. Vždy však vyraďte chemicky „aktívne“ filtračné médiá, ako je aktívne uhlie, odpojte UV sterilizátory, ozonizátory, ionexy, atď., pretože by moli negatívne ovplyvňovať pôsobenie prípravku eSHa 2000. Filtračné zariadenie ponechajte v prevádzke nepretržite, alebo aspoň vzduchujte.

**Vzájomná interakcia s inými prípravkami?**

Prípravok eSHa 2000 sa môže bezpečne používať spoločne s prípravkom eSHa EXIT (vhodný ako doplnok pri podozrení na výskyt „krupičky“) pri štandardnom dávkovaní. Nikdy však nekombinujte rôzne prípravky, pokiaľ výrobca vyslovene neuvádza bezpečnosť spoločnej aplikácie a pôsobenia. V prípade, že pôsobenie prípravku nie je zrejmé a chceli by ste použiť iný prípravok, je potrebné najskôr filtrovať vodu cez aktívne uhlie, aby ste odstránili pôvodný prípravok alebo vymeniť vodu.

**Ako udržať akváriové ryby v dobrej kondícii?**

Pre zlepšenie stavu rýb aplikujte prípravok eSHa OPTIMA, ktorý obsahuje stopové prvky, vitamíny a minerály, stimuluje a rýchlo zvyšuje prirodzenú imunitu.

**UPOZORNENIA:**

Uchovávajte mimo dohľadu a dosahu detí. Veterinárny prípravok. Určené len pre okrasné ryby. Veterinárny prípravok sa nesmie používať na ošetrenie rýb, vrátane ikier a plôdika určených na produkciu potravín. Dodržujte odporúčané dávkovanie. S prípravkom zaobchádzajte obozretne, vyvarujte sa kontaktu s očami alebo kožou. Po použití si dôkladne umyte ruky. Fľaštičku s prípravkom uchovávajte v pôvodnom obale, spolu s písomnou informáciou. Nepoužívajte po uplynutí dátumu exspirácie.

**Spôsob uchovávania:**

Uchovávajte pri izbovej tepote. Chráňte pred mrazom.

**Veľkosť balenia:**

20 ml na 800 litrov vody (180 ml, 500 ml, 1 000 ml).

**Označenie:**

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC B.V., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika,

[www.macenauer.eu](http://www.macenauer.eu).

Schvaľovacie číslo: 277/R/22-S

Príloha č. 2 k Rozhodnutiu č.: **277/R/22-S**

**vonkajší obal = papierová krabička**

**Názov vet. prípravku:**

**eSHa 2000**

**20 ml (180 ml, 500 ml, 1 000 ml)**

Veterinárny prípravok určený na aplikáciu do akváriovej vody, ktorý môže napomôcť pri ošetrení rýb, pri podozrení na výskyt plesňových a bakteriálnych infekcií.

**Zloženie:**

1 ml obsahuje: etakridín laktát 6,3 mg, Cu2+ 3,2 mg, metyloranž 0,26 mg, proflavín 1 mg vo vodnom roztoku.

Pred použitím si prečítajte písomnú informáciu pre používateľa.

Uchovávajte pri izbovej tepote. Chráňte pred mrazom. Uchovávajte mimo dohľadu a dosahu detí.

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC B.V., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika.

Schvaľovacie číslo: 277/R/22-S

EXSP., číslo šarže: viď obal

**vnútorný obal = etiketa**

**Názov vet. prípravku:**

**eSHa 2000**

**20 ml (180 ml, 500 ml, 1 000 ml)**

EXSP., číslo šarže: viď obal